Ioánnis Kyriazís

Ioánnis Kyriazís (, s. 19. tammikuuta 1996) on kreikkalainen keihäänheittäjä. 192 senttimetriä pitkä ja 84 kilogrammaa painava Kyriazís edustaa Texas A&M Universityn yleisurheilujoukkuetta.

Nuorten MM-kilpailuissa 2014 Eugenessa Kyriazís sijoittui seitsemänneksi ja nuorten EM-kilpailuissa 2015 Eskilstunassa hän oli neljäs.

Kyriazís selviytyi Amsterdamin vuoden 2016 EM-kilpailuiden finaaliin heitettyään karsinnassa silloisen ennätyksensä 81,92. Finaalissa hän oli viimeinen eli kahdestoista tuloksella 75,57. Hän saavutti hopeaa Bydgoszczin alle 23-vuotiaiden EM-kilpailuissa 2017 tuloksella 81,04. Saman vuoden Lontoon MM-kilpailuissa hän sijoittui kuudenneksi tuloksella 84,52.

Heinäkuussa 2016 Kyriazís heitti Lárisassa ennätyksekseen 87,14, jota hän paransi maaliskuussa 2017 tulokseen 88,01 Austinissa.

Kyriazísille langetettiin maaliskuussa 2020 neljän vuoden kilpailukielto. Hänelle tehtiin huhtikuussa 2019 Texasissa dopingtesti, jonka näyte sisälsi anabolista steroidia Ligandrolia.

Henkilökohtaiset ennätykset 
keihäänheitto: 88,01 (Austin 2017)

Lähteet 

Kreikkalaiset keihäänheittäjät
Dopingrikkomuksesta tuomitut yleisurheilijat
Dopingrikkomuksesta tuomitut kreikkalaiset
Vuonna 1996 syntyneet
Elävät henkilöt